《泊舟周家步》
宋代·赵汝燧

梢子商量乘早泊，向前十里不逢村。卸帆敛柁依山脚，系缆添桩傍树根。

月魄知风昏有晕，秋光入水净无痕。五更露下欺孤枕，忽听新鸿更断魂。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。